( 274 ) 
conspicitur Lumbricus partim e tubo suo egressus, et, eo momento delineatus 
quo individuum suae speciei inquirit ut copulationem instituant. Parte humi in- 
tersecti , ad orificium tubi quem hic incolit Lumbricus , correspondenti , indican- 
tur directio et diameter hujusce tubi. Ad superficiem terrae, in medio tabulae et 
ad latus sinistrum, in conspectum veniunt Lumbrici duo coeuntes; inter 
utrumque observantur massae albidae liquoris mucilaginosi de quibus in disser- 
tatione egimus. Praeterea portio corporis posterior unius adhuc in tubo inhaerens 
repraesentatur, qui tubus secundum longitudinem suam apertus est, ut animad- 
vertere liceat quo modo dilatatam tenent partem posteriorem corporis Lumbrici, 
cum coeunt, ne omne corpus extra tubum jaciat. Ad partem denique mediam 
tabulae et in intersectione humi, dextrorsum delineatur tubus, sepimento pecu- 
liari quod hiberno tempore fabricant Lumbrici, clausus, et in ipso tubo, Lum- 
bricus; sinistrorsum vero tubi eodem modo occlusi foramen, facie conspectum 
ut pars convexa sepimenti ad oculos repraesentetur. 
TAB. XXXII. 
(TAB. XXVIII. — TAB. XXXII.) 
ANATOME HIRUDINIS OFFICINALIS. 
Figura l. 
Hirudo longitudinaliter ventre aperta 
Praeter segmina cutis, latere observantur stratum musculare fortissimum, vasa 
sanguifera cum quibus communicant vesiculae respirationis officio fungentibus 
cum vesiculis muciparis alternatim dispositae; versus mediam partem conspi- 
cuuntur canalis alimentarius et funiculus nervosus cum gangliis et nervis qui 
numero quatuor parium ad utrumque latus ex illis nascuntur. Ad partem an- 
teriorem ovaria et organum genitale masculinum locantur et delineantur. 
Figura 2 . 
Hirudo ejusdem speciei dorso aperta. 
Cutis, stratum musculare, vasa sanguifera, vesiculae respiratoriae, muciparae, 
ovaria et organum genitale masculinum, uti in praecedente figura apparent. Ad 
superficiem dorsalem canalis intestinalis, observatur unus ex peculiaribus tubis 
qui ad partem posteriorem hujusce organi inseruntur. 
Figura 3. 
Organum genitale masculinum in vagina retractum quae extrinsecus aperi- 
tur orificio peculiari. 
Figura 4. 
Ovarium cum parte oviductus. 
FINIS EXPLICATIONIS TABULARUM. 
